da de da de da de fi en en en sv da nl de bar da da da da fr da da da en da da da da da da de de da da es da da it da de
Sang om Sydslesvig er på trapperne | Dansk Skoleforening for Sydslesvig e.V.
Fin og Kis Jørgensen komponerer en sang om Sydslesvig.
Sydslesvig blev sidste år hædret som »Årets Spil Dansk Kommune«, og i denne anledning har styregruppen for Spil Dansk-Sydslesvig modtaget økonomiske midler, der er øremærket til, at der skal komponeres en sang om Sydslesvig.
Styregruppen har tildelt opgaven til Fin og Kis Jørgensen. Parret, der til dagligt bor i Køge, er repræsenteret i de mest anvendte danske sangbøger (Folkehøjskolens Sangbog, Dansk Sang m.fl.) med sange som »Sensommervisen«, »Don Pedros Cha-cha« og flere andre sange.
Parret har gæstet Sydslesvig ved flere lejligheder, senest da de afholdt en sangaften i Rendsborg i februar. Deres solide kendskab til forholdene syd for grænsen gør, at styregruppen vurderer at have gjort et kup med parret.
Sangen skal i første omgang anvendes til Spil Dansk Dagen i oktober og henvender sig dermed primært til børn i 10-12 års alderen. Intentionen er, at sangen også kan anvendes ved andre lejligheder både syd og nord for grænsen og dermed i bedste fald være oplysende om mindretallet.
Tekst, noder samt lydindspilning vil blive distribueret til skolerne til skolestart den 1. september 2015.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg